શીર્ષક: ડૉનાલ્ડ ટ્રમ્પે વિદેશ મંત્રીને જ બરતરફ કરી દીધા! ટિલરસન ટ્રમ્પનો સાથ છોડનારા 15માં વ્યક્તિ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
સીઆઇએના વર્તમાન ડાયરેક્ટર માઇક પૉમ્પિયો અમેરિકાના નવા વિદેશ મંત્રી તરીકે ચાર્જ સંભાળશે. 

ટિલરસનને તેમની સર્વિસ માટે આભાર માનતા ડૉનાલ્ડ ટ્રમ્પે ટ્વીટ કર્યું કે નવા વિદેશ મંત્રી ખૂબ સારી રીતે કામ કરશે. 

Twitter કન્ટેન્ટ પૂર્ણ, 1

ઉપરાંત તેમણે ટ્વીટમાં જ માહિતી આપી છે કે સીઆઈએના નવા ડાયરેક્ટર તરીકે જિના હાસ્પેલની નિમણુંક કરવામાં આવી છે. 

જિના હાસ્પેલ અમેરિકામાં સીઆઈએનાં પ્રથમ મહિલા ડાયરેક્ટર હશે. 

રેક્સ ટિલરસન વિશ્વની સૌથી મોટી ઑઇલ કંપનીઓમાંની એક એક્સૉન-મૉબિલના મુખ્ય કાર્યકારી અધિકારી રહી ચૂક્યા છે. 

આ કંપનીનો કારોબાર વિશ્વના ડઝનો દેશમાં ફેલાયલો છે. તેમાં એવા દેશ પણ સામેલ છે જેમની સાથે હવે અમેરિકાના સંબંધો સારા રહ્યા નથી. 

તેમાનો એક દેશ રશિયા પણ છે, જે ઑઇલ માટેની ટેક્નોલોજી અંગે પશ્વિમના દેશો પર નિર્ભર રહે છે. 

ટ્રમ્પની ટીમ તૂટી રહી છે? 

આ જ મહિનામાં ટ્રમ્પની ટીમમાંથી તેમના મુખ્ય આર્થિક સલાહકાર ગેરી કોહને ટ્રમ્પનો સાથ છોડતાં પોતાના પદ પરથી રાજીનામું આપી દીધું હતું. 

ગેરી કોહને 6 માર્ચ 2018ના રોજ રાજીનામું આપી દીધું હતું.  ટ્રમ્પ સરકારમાં તેમણે 14 મહિના સુધી કામ કર્યું છે. 

સ્ટીલ અને એલ્યુમિનિયમની આયાત પર ટેક્સ વધારવાની જાહેરાત કરી. જેના કારણે ગેરી કોહને ટ્રમ્પ સરકાર છોડવાનો નિર્ણય કર્યો છે એવું જાણવા મળ્યું છે. 

ગેરી કોહન પહેલાં વ્હાઇટ હાઉસના કમ્યુનિકેશન ડાયરેક્ટર હોપ હિક્સ, વ્હાઇટ હાઉસ સ્ટાફ સેક્રેટરી રોબ પોર્ટર, FBI ડેપ્યુટી ડાયરેક્ટર એન્ડ્ર્યુ મૅકકેબ તેમજ હેલ્થ સેક્રેટરી ટોમ પ્રાઇસે પણ ટ્રમ્પનો સાથ છોડી દીધો હતો. 

ટ્રમ્પે શું કારણ આપ્યું? 

વ્હાઇટ હાઉસની બહાર પત્રકારો સાથે વાત કરતા ડૉનાલ્ડ ટ્રમ્પે કહ્યું કે અમારા બંને વચ્ચેના વૈચારિક મતભેદોના કારણે તેમને બરતરફ કરવામાં આવ્યા છે.

ટ્રમ્પે કહ્યું, "અમે ખરેખર સાથે રહીને સારું કામ કરી રહ્યા હતા પરંતુ કેટલીક બાબતો પર અમારી વચ્ચે મતભેદો હતા."

"ઈરાનની ડિલમાં અમારા વચ્ચે થોડા મતભેદો હતા. આ મામલે અમારા બંનેના વિચારો જુદા જુદા હતા."

"માઇક પૉમ્પિયો સાથે મારા વિચારો મળતા આવે છે. મને લાગે છે કે અમે સારી રીતે સાથે કામ કરી શકીશું."

"રેક્સ ખૂબ સારા માણસ છે અને હું તેમને ખૂબ જ પસંદ કરું છું."

ટિલરસને રશિયા સાથેના સંબંધોની કિંમત ચૂકવી? 

જ્યારે એક વર્ષ પહેલાં રેક્સ ટિલરસનને અમેરિકાના વિદેશ મંત્રી બનાવવામાં આવ્યા હતા ત્યારે પણ ટિલરસન અને રશિયાના સંબંધો પર સવાલો...